એક સમયે ભારતીય ટીમ માટે ઓપનિંગ કરતો ગૌતમ ગંભીર આજે ટીમમાં સ્થાન મેળવવા માટે સંઘર્ષ કરી રહ્યો છે. ઇંગ્લેન્ડ સામેની ટેસ્ટ શ્રેણી દરમિયાન તેને તક મળી હતી પરંતુ તે ખરો ઉતરી શક્યો નહોતો. હવે 2015માં ઓસ્ટ્રેલિયા અને ન્યુઝીલેન્ડ ખાતે વિશ્વકપ રમાનારો છે અને ટીમ પસંદગીકારો ભારતીય ટીમમાં ત્રીજા સ્પેશિયલિસ્ટ ઓપનિંગ બેટ્સમેન તરીકે ગૌતમ ગંભીરને ટીમમાં સ્થાન આપી શકે છે. જોકે નવેમ્બરમાં રમાનારી દેવધર ટ્રોફી અને ડિસેમ્બરમાં યોજાનારી રણજી ટ્રોફીમાં તે કેવું પ્રદર્શન કરે છે, તેના પર આધાર રાખે છે.